text: [{"text_idx": "#000006", "text": "Regyular ang audit observation kada tuig ug ang finding niini nasinati usab sa ubang mga LGU di lang sa Bohol apan nasud."}, {"text_idx": "#000007", "text": "Sa pagkaylap gyod sa COVID -19 sa 2020, nagnihit bisan ang alcohol kay nagpanik ang katawhan"}, {"text_idx": "#000008", "text": "Mga supplier ang nagdiktar sa presyo ug hasta ang mga online retail sa facemask ug face shield makalipong."}, {"text_idx": "#000011", "text": "Tungod sa di ordinaryong demand sa COVID-19 personal protective equipment, medisina ug uban pa, nagpahimus usab sa presyo ang mga supplier sa nasud."}, {"text_idx": "#000012", "text": "Dili ikakumparar karon ang kaniadto ug ang record nagmatuod nga gisunod gihapon ang mga lagda sa procurement taliwa sa emerhensiya, matud sa gobernador."}, {"text_idx": "#000013", "text": "Masabot ang pag-audit sa kagastohan sa nagkalainlaing yunit ug buhatan sa kagamhanan kay kini ang mandato sa COA, matud ni Yap."}, {"text_idx": "#000014", "text": "Apan ang dili masabtan mao nga samtang igo lang nga nangutana ang COA aron mapasabot, ang mga tigdaot ug kakunsabong media diretsong nangintriga nga dunay overprice."}, {"text_idx": "#000015", "text": "Nganong dili man nila ibalita ug pasanginlan ang tanang LGU nga namalit sa mahal nga presyo sa niaging tuig kay naa man pod silay COA observation?"}, {"text_idx": "#000016", "text": "Sama sa nabatasan, ang gobernador ug Kapitolyo ray ilang ihulagway nga panuway aron ang pulitikong ilang gikugos molutaw nga numero dos nga diyos."}]